Kettingbotsing ná samaritaan langs pad getref word | Maroela Media
'n Kettingbotsing op die N2 buite Durban. (Foto: Netcare911)
'n Kettingbotsing het laat Saterdagaand op die N2 naby Durban plaasgevind toe 'n motor 'n man raakgery het. Die man het na wat verneem word 'n motoris langs die pad bygestaan nadat dié se voertuig onklaar geraak het.
"Paramedici van Netcare911 het gereageer op 'n ongeluk op die N2 by Solomon Mahlangu-rylaan naby Ridgeview in Durban, KwaZulu-Natal. Inligting van die ongelukstoneel af ontvang, dui daarop dat 'n barmhartige samaritaan wat 'n motoris langs die pad bygestaan het, deur 'n verbygaande motor getref is," het Shawn Herbst, woordvoerder van Netcare911, Sondag gesê.
"Dit het 'n tweede ongeluk, wat 'n trok, twee motors, 'n sportnutsvoertuig en 'n minibustaxi betrek het, tot gevolg gehad."
Verskeie mense het geringe tot ernstige beserings in dié ongeluk opgedoen.
"Hulle is deur verskeie nooddienste op die toneel behandel en na nabygeleë hospitale geneem," het Herbst gesê.
Dit is nie bekend wat met die voetganger gebeur het nie.
Neem kennis – grafiese kommentaar. Jare gelede het my vriend saam sy vrou en seun in hul privaat hoedanigheid by 'n ongelukstoneel gestop om bystand te lewer, hy is 'n paramedikus van beroep. Sy voertuig het langs die pad gestaan met sy vrou en seun binne toe 'n swaar voertuig in die ongelukstoneel injaag en met ander voertuie bots, sy motor het aan die brand geslaan en sy vrou en kind het in die ongeluk ontkom.
Dit is so jammer dat mense opofferings maak en da self die hoogste prys betaal. Sterkte aan die vriende en familie.